Terroriste val bejaarde egpaar aan op kleinhoewe, man wreedaardig aangerand en vrou beseer | SAUK.co.za - Nuus.info
Foto nie vir sensitiewe lesers: 'n Egpaar is die naweek wreedaardig aangeval in hul huis tydens 'n rooftog op hul kleinhoewe by Vanderbijlpark.
Volgens die Gautengse polisiewoordvoerder, Lt.kol. Lungelo Dlamini, het drie terroriste die egpaar se huis op 'n kleinhoewe in Theoville Saterdag tussen 01:00 en 02:00 binnegkom en die paartjie erg aangerand. Die 66-jarige man het egter kwaai deurgeloop nadat die barbare hom herhaaldelik met 'n stomp voorwerp geslaan het. Sy vrou is ook tydens die aanval beseer.
Die rowers het 'n pistool en twee selfone gesteel en met die egpaar se motor gevlug. Die slagoffers kon nie 'n beskrywing van die verdagtes gee nie, aangesien dit donker was en hy nie sy bril opgehad het nie.
Marius Müller, AfriForum se nasionale operasionele koördineerder sê dat die voertuig en vuurwapen slegs 100m van die huis af gevind is.
Inwoners van omliggende kleinhoewes sowel as lede van die buurtwag en reaksiegroep het die area gefynkam, maar kon geen verdagtes tydens hul soektog opspoor.
Die polisie ondersoek 'n saak van huisbraak.
« Solidariteit:- Daar is 'n duidelike NEE vir salarisvermindering van die werkers terwyl wanbestuur woed in Denel